**Egeraracsa Község Önkormányzata**

**Polgármesterétől**

**ELŐTERJESZTÉS**

**a Képviselő-testület 2020. július 1-i ülésére**

**Tárgy: Egeraracsa Község Önkormányzata 2019. évi zárszámadásának elfogadása**

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) valamint az államháztartás számviteléről szóló 4/2013 (I.11.) Kormányrendelet értelmében a helyi önkormányzat a tárgyévet követően költségvetési beszámolót készít.

Az Áht. 91. § (1) bekezdése alapján:

“A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé."

Egeraracsa Község Önkormányzata a 2019. évi költségvetését a képviselő-testület az 1/2019 (III.13.) önkormányzati rendelettel 83.726.543 Ft bevétellel és ugyanennyi kiadással alkotta meg. A költségvetés forráshiány nélkül került elfogadásra.

Az év folyamán módosításra került a költségvetési rendelet, a testület által meghozott döntések, központi költségvetési kapcsolatokból származó források rendeletben történő átvezetése.

Az éves beszámoló készítése során az állami támogatások módosított előirányzat és teljesítés kötelező egyezősége miatt a 2019. évi költségvetési rendelet módosított bevételi és kiadási előirányzata 361.108.659 Ft-tal zárult.

Az év végén 2.158.978 FT szállítói tartozás állományt és 2.897.571 Ft egészségházprogramból adódó kincstári visszafizetési kötelezettséget tartottunk nyilván, amelyekre a 2019. évi költségvetés nem tartalmaz fedezetet.

Egeraracsa Község Önkormányzata a költségvetés végrehajtása során alkalmazott gyakorlata megfelel a jogszabályi előírásoknak, valamint a hatályos helyi szabályzatoknak.

Az önkormányzati feladatellátás általános értékelése

Az Önkormányzat a 2019-es gazdálkodási évben megfelelően teljesítette az önkormányzati törvényben előírt kötelező feladatait.

A kötelező feladatok mellett a költségvetés felújításokat és beruházásokat is tudott finanszírozni.

A beszámoló számszaki adatait a mellékletek tartalmazzák.

**Bevételek alakulása:**

Működési célú támogatások a módosított előirányzathoz képest 78 %-os teljesülést mutatnak a közfoglalkoztatásban be ne töltött álláshelyek miatt.

Felhalmozási célú támogatások a módosított előirányzathoz képest 113 %-ban teljesültek, az előző évi Hermanos pályázat elszámolását követően leutalt 25% támogatási rész miatt.

Közhatalmi bevételek a módosított előirányzat 122 %-a, mely bevétel nagy részét a helyi adóbevételek képezik.

Az önkormányzat összes bevétele a módosított előirányzathoz képest 105 %-ban teljesült.

**Kiadások alakulása:**

A működési kiadásokon belül a módosított előirányzathoz képest a személyi juttatások 97 %-os, a munkaadót terhelő járulékok 93 %-os, a dologi kiadások 66%-os, az egyéb működési célú kiadások 20 %-os teljesülést mutatnak.

A kiadási előirányzatok teljesülése összességében a módosításhoz képest 28 %-ban realizálódott. Ennek oka, hogy a megnyert pályázatokra leutalt összegek még nem kerültek felhasználásra.

Az önkormányzat támogatásmegelőlegező hitelt vett fel 5.000.000Ft összegben BFT – s pályázathoz kapcsolódóan, amelyet 2019. év végéig vissza is fizetett.

Az önkormányzat alaptevékenységének maradványa 2019. december 31-én 264.503.500 Ft.

A következő évi költségbe be kell tervezni 2.158.978 Ft szállítói tartozás állománynak, és az egészségházprogramból adódó kincstári visszafizetési kötelezettségnek, ami 2.897.571Ft.

Kérem a Képviselő-testületet, hogy a 2019. évi költségvetés végrehajtásáról szóló beszámolómat annak függelékét képező belső ellenőri jelentést megvitatni és elfogadni szíveskedjenek.

**Egeraracsa, 2020. július 1.**

**Dancs László**

**polgármester**